Byna 100 jaar gelede het sy ook al vir ons die dinge geskets wat die Wederkoms sou voorafgaan: “Die hele aarde sal in ’n toestand van verwoesting en chaos wees. Elke land sal geskud word deur oorlog binne sy grense; deur rewolusies, stakings, opstande, burgeroorloë, siektes, hongersnood en onbekende peste; en dit alles sal gebeur terwyl die elemente hul woede op die aarde sal loslaat…”
Sedert 2012 ontvang ons gereeld berigte en foto’s van oor die hele wêreld van mere, riviere en selfs die see se water wat op onverklaarbare wyse skielik rooi word soos bloed.
Ten laaste doen Johanna Brandt ’n ernstige beroep op haar volksgenote: “…laat ons as volk verenig wees in geregtigheid vir die groot dinge wat ook in Suid-Afrika op hande is! Daar is geen belofte van redding op stoflike gebied nie. Ook nie vir die ware gelowiges nie. Die suiweringsproses is onvermydelik, die vlees moet verneder word voordat diegene wat dit sal oorleef, gereinig sal wees om die Verlosser van aangesig tot aangesig te ontmoet. Maar in die geestelike omgang met God vind die verloste siele hulle behoud. Hy ken sy eie en nog die dood nog die lewe kan hulle van sy beskermende liefde skei…”
Johanna beskryf dit weer só: “Die heerlikheid van Europa behoort tot die verlede; die val van die Britse Koninkryk staan voor die deur; die wêreldse rykdom en mag van Amerika het sy toppunt bereik en sal in die toekoms stadig maar seker van hom weggeneem word. Suid-Afrika is die hoop van die wêreld. Suid-Afrika is die land van belofte, die land van vryheid, die land van bevryding.
“Vir die lyding van sy voorgeslagte, vir die morele moed van sy rebelle; vir die reinheid van sy geskiedenis, onbevlek met mensebloed, onbesoedel met hebsugtige geweld; … vir hierdie dinge en nog veel meer wat later bekend gemaak sal word, is Suid-Afrika uitverkore bo alle ander volke van die wêreld.
Ons oorwinning, sê sy is meer werd as goud. Aan die einde van alles sal daar ‘n nuwe wêreld wees: “Dan kom die Lig — die verblindende Lig en die Heerlikheid. Die handjievol wat oorbly, sal so gelouter wees — so gelouter — dat dit vir die Seun van Regverdigheid moontlik sal wees om in hulle midde te woon en oor hulle te heers as ’n Priester en Koning, vir ’n duisend jaar.”
Oom Adriaan, ek sien altyd so uit na hierdie skrywes van oom. Dit skyn weer n liggie op daai dingetjies waaroor n mens soms wonder.
Jerusalem, Jerusalem, jy wat die profete doodmaak en stenig dié wat na jou gestuur is, hoe dikwels wou Ek jou kinders bymekaarmaak net soos ’n hen haar kuikens onder die vlerke bymekaarmaak, en julle wou nie! Kyk, julle huis word vir julle woes gelaat! Want Ek sê vir julle: Julle sal My van nou af sekerlik nie sien nie totdat julle sal sê: Geseënd is Hy wat kom in die Naam van die Here!
3AM, ek verstaan nie mooi wat jou punt is nie, maar as jy sending werk doen tussen die Marikana stakers, staan ek op aandag vir jou geloof en mannemoed ! Ek besef terdee dat as daar n ” herlewing ” uitbreek tussen al daardie honger siele, sal jy as n suid afrikaanse Billy Graham gesien word ! Nie net dit nie, daardie werkers sal dadelik terug gaan werk toe, en die geldbase sal weer lekker kan geld maak. Ek sal op hierdie webblad vir jou nederig om verskoning vra! ! ( Ek is BAIE ernstig. )